"Der findes adskillige undersøgelser, der påpeger det præcis modsatte", påpeger artiklen. Men hvorfor er det vigtigt? Et konstaterbart resultat kunne påvise DNA-effekter i verdens hidtil største og dyreste toksikologiske forsøg, og de resultatforskelle, man ser, skyldes højst sandsynligt forskelle i de eksperimentelle forhold fra forsøg til forsøg: Frekvenser, feltstyrke, modulation og varighed kan have betydning.

Det er således uklart, hvad der nøjagtigt forårsager den overforekomst af DNA-brud, som eksperimentelle forsøg på højeste niveau har vist, og det er usikkert, hvilke langtidseffekter, det kan have (man kan for eksempel ikke fastslå, at DNA ødelægges varigt eller ændres. Det har hidtidige studier ikke kunnet vise tilstrækkeligt).

Der er på den anden side intet belæg for at sige, at DNA-påvirkning er falsificeret og kan betragtes som støj.